WALKMAN felhasználói útmutató
Nyomtatás
Legfelső oldal > Videók / fényképek / podcastok > Videolejátszás a televízión > Videók lejátszása televízión [TV Output(Video)]

## Videók lejátszása televízión [TV Output(Video)]

Csatlakoztathatja a lejátszóját egy televízióhoz, így nagyobb képernyőn tekintheti meg a videókat.
Megjegyzés

- Mielőtt videót játszana le a televízióján, állítsa be a [TV Output Size] beállítást a televíziójának megfelelően [Részletek].

1. Csatlakoztassa a lejátszót a televízióhoz a video/audio kimeneti kábellel (WMC-NWV10) (nem tartozék).

- További információt a video/audio kimeneti kábel kézikönyvében talál.

- Az országtól/régiótól függően előfordulhat, hogy a video/audio kimeneti kábel (WMC-NWV10) nem érhető el.

1. Video/audio kimeneti kábel (WMC-NWV10) (nem tartozék)

1. A Home menüből válassza ki a következőket: [Settings] [Video Settings] [TV Output(Video)] [On].

Típus | Leírás
[On] | A videót a lejátszóhoz csatlakoztatott televízión jeleníti meg.
[Off] | A videót a lejátszó képernyőjén jeleníti meg. (Alapbeállítás)

Megjegyzés

- Előfordulhat, hogy a videó külső szélei nem lesznek láthatók a televízió képernyőjén.

- Csak a videó képe jelenik meg a televízió képernyőjén. A lejátszó üzenetei és a hasonló információk a lejátszó képernyőjén jelennek meg.

- A video podcastok nem játszhatók le a televízión.

- Miközben a televízión játszik le egy videót, az 5-funkciós gombot normál (álló) helyzetű funkcióival használja [Részletek].

- Miközben videót játszik le a televízión, nem jelenítheti meg a beállításmenüt. Mielőtt használná a beállításmenüt, állítsa le a videolejátszást, majd nyomja meg a BACK/HOME gombot, hogy visszatérjen a listaképernyőhöz.

- Ha a [TV Output(Video)] [On] értékűre van állítva, előfordulhat, hogy a jogvédett videók nem játszhatók le. Ha a lejátszó képernyőjén kívánja lejátszani ezeket, állítsa a beállítást [Off] értékűre.

- A videótól függően előfordulhat, hogy a fájl lejátszási hangereje alacsonyabb, mint a televíziós adás hangereje. Ha a hangerő túl alacsony, hangosítsa fel. Ügyeljen arra, hogy televíziózás előtt lehalkítsa a készüléket.

Vissza a tetejére