WALKMAN felhasználói útmutató
Nyomtatás
Legfelső oldal > Fontos információk > Óvintézkedések > Figyelmeztetések

## Figyelmeztetések

Megjegyzések a használattal kapcsolatban
Megjegyzések a használati környezettel kapcsolatban
Megjegyzések a lejátszó kezelésével kapcsolatban
Megjegyzések a lejátszó nedvességgel szembeni védelmével kapcsolatban
Megjegyzések a kijelzővel kapcsolatban

### Megjegyzések a használattal kapcsolatban

A következő leírások a lejátszó használatával kapcsolatosan fontos információk. Mindig kövesse az alábbi utasításokat.

- Ne érintse meg szabad kézzel az újratölthető akkumulátort, ha az szivárog. Az akkumulátor szivárgása esetén kérjen tanácsot a legközelebbi Sony márkakereskedőtől, mivel a folyadék a lejátszóban maradhat. Ha a folyadék a szemébe kerül, akkor ne dörzsölje meg a szemét, mert ez vakságot okozhat. Mossa meg a szemét tiszta vízzel, és forduljon orvoshoz.
  Ha a folyadék a testére vagy ruhájára kerül, azonnal mossa le. Ennek elmulasztása égési sérülést okozhat. Az akkumulátorból származó folyadék által okozott égési sérüléssel azonnal forduljon orvoshoz.

- Ha a lejátszó interferenciát okoz a rádió- vagy televízióadás vételében, akkor kapcsolja ki a lejátszót, és távolítsa el a rádió vagy televízió közeléből.

- Különösen száraz levegő esetén enyhe bizsergést érezhet a fülénél. Ezt az okozza, hogy teste statikus elektromossággal töltődött fel, nem pedig a lejátszó meghibásodása.
  Ezt a hatást minimálisra csökkentheti, ha természetes anyagokból készült ruhát hord.

- Ha a lejátszót szíjon (nem tartozék) hordja, ügyeljen arra, hogy mozgás közben ne akadjon bele semmibe. Ne lóbálja a lejátszót, mert megüthet másokat.

- Ne használja a lejátszót repülőgépen felszállás és leszállás közben, és mindig kövesse az utastájékoztatás során elmondottakat.

- Ha villámlást lát vagy mennydörgést hall, azonnal vegye le a fejhallgatót, és ne használja tovább a lejátszót.

- Ha allergiás panaszai jelentkeznek a mellékelt fejhallgató használata közben, akkor azonnal vegye le azt, és forduljon orvoshoz.

### Megjegyzések a használati környezettel kapcsolatban

- Soha ne használja a lejátszót olyan helyen, ahol erős fénynek, szélsőséges hőmérsékletnek, nagy nedvességnek vagy erős rázkódásnak lehet kitéve. Ezenkívül soha ne hagyja a lejátszót magas hőmérsékletű helyen, például napon parkoló autóban vagy a tűző napon. A lejátszó elszíneződhet, deformálódhat és megsérülhet.

- Ne hagyja a lejátszót nagyon poros helyen.

- Ne helyezze a lejátszót instabil felületre vagy olyan helyre, ahonnan leeshet.

### Megjegyzések a lejátszó kezelésével kapcsolatban

- Amikor kihúzza a fejhallgatót a lejátszóból, akkor ne a zsinórt, hanem a dugót fogja meg. Ha a zsinórt húzza meg, akkor az megsérülhet.

- Ne nyomja meg erősen az LCD-kijelzőt. Ez torzíthatja a színeket és a fényerőt, illetve az LCD-kijelző meghibásodásához is vezethet.

- A lejátszó használata során tartsa be az alábbi óvintézkedéseket, nehogy megsérüljön vagy meghibásodjon a lejátszó.

- Ne üljön le, amikor a lejátszó a farzsebében van.

- Ne tegye a lejátszót a hátizsákba úgy, hogy a fejhallgató/fülhallgató zsinórja köré van tekerve, és ne tegye ki a hátizsákot jelentős erőhatásnak.

### Megjegyzések a lejátszó nedvességgel szembeni védelmével kapcsolatban

- Figyeljen rá, hogy a lejátszó ne érintkezzen vízzel. A lejátszó nem vízálló. Tartsa be az alábbi óvintézkedéseket.

- Ne ejtse bele a lejátszót mosogatóba vagy más, vízzel teli edénybe.

- Ne használja a lejátszót párás helyeken és rossz időjárás esetén, például esőben vagy hóban.

- Figyeljen rá, hogy a lejátszó ne legyen nedves.
  Ha nedves kézzel fogja meg a lejátszót, vagy beteszi egy nyirkos ruha zsebébe, akkor a lejátszó nedves lesz, és ez hibás működéshez vezethet.

### Megjegyzések a kijelzővel kapcsolatban

- A lejátszó kijelzőjének felülete üvegből van. A lejátszó használatakor ügyeljen arra, hogy ne ejtse le és ne üsse meg, különben a kijelző eltörhet. Ha az üveg eltört, vagy egy darab letört belőle, ne használja tovább a lejátszót, és ne érjen a törött részhez, különben megsérülhet.
  A kijelző felületén törésvédő fólia található. Ne távolítsa el.

Vissza a tetejére