WALKMAN felhasználói útmutató
Nyomtatás
Legfelső oldal > Zajszűrés > A zajszűrési funkció használata > A zajszűrésről

## A zajszűrésről

A zajszűrési funkció használatával kapcsolatos megjegyzések
A fülhallgatóban elhelyezett belső mikrofon érzékeli a környezeti zajokat. A lejátszó a zajjal ellentétes fázisú hanghullámot hoz létre a zaj csökkentésére. A zajszűrési funkció lecsökkenti a nemkívánatos környezeti zajokat, különösen a járművekben, például repülőgépen, buszon, vonaton stb. tapasztalható zajokat, ezzel lehetővé téve, hogy a zenét alacsony hangerőn is élvezhesse.

1. A környezeti zaj hullámformája (eredeti hang).

A fejhallgatóban elhelyezett belső mikrofon érzékeli a környezeti zajokat. Ezután a zajszűrés áramköre megvizsgálja a zaj hanghullámait.

1. A zajjal ellentétes fázisú hullámforma.

A lejátszó a zajjal ellentétes fázisú hanghullámot hoz létre a zaj kioltására.

1. Az eredő hullámforma. A két hullámforma kioltja egymást.

Az eredeti hullámforma és az ellentétes fázisú hullámforma kioltja egymást, ezzel csökkentve a környezeti zajt.

### A zajszűrési funkció használatával kapcsolatos megjegyzések

- Ha a mellékelt fülhallgatót nem használja megfelelően, a zajszűrés hatása csökkenhet. A funkció legjobb kihasználásához használja a fülének megfelelő méretű füldugaszt, és úgy helyezze azokat a fülébe, hogy megfelelően illeszkedjenek.

- Súrlódási hangok előfordulhatnak a fülhallgató viselése közben. Ez nem jelent hibás működést.

- A zajszűrési funkció főleg az alacsony frekvenciájú környezeti zajokat csökkenti, és kisebb hatása van a magasabb frekvenciájú környezeti zajokra, például az emberi hangra vagy a csengőhangokra. Egyes hangok esetén nincs hatása.

- Ne takarja el a fejhallgató mikrofonrészét () a kezével vagy más módon, mert így előfordulhat, hogy a zajszűrési funkció nem fog működni.

- A zajszűrési funkció aktív állapotában halk zajt hallhat. Ez a zajszűrési funkció működés közbeni hangja, nem meghibásodás.

- Előfordulhat, hogy úgy érzi, a zajszűrési funkció nem működik, vagy a zaj hangosabb egy csendes környezetben, vagy bizonyos környezeti zajokat nem csökkent annyira, mint másokat. Ebben az esetben kapcsolja ki a zajszűrést.

- A mobiltelefonok zajt idézhetnek elő. Ebben az esetben tartsa a lejátszót távol a mobiltelefonoktól.

- Mielőtt csatlakoztatná vagy kihúzná a fülhallgató csatlakozóját a lejátszóból, vegye ki a fülhallgatót a füléből. Ha a fülhallgatót lejátszás közben csatlakoztatja a lejátszóhoz vagy húzza ki a lejátszóból, illetve a zajszűrő aktív állapotában teszi ezeket, előfordulhat, hogy zaj keletkezik. Ez nem jelent hibás működést.

- A zajszűrés ki- és bekapcsolásakor egy kapcsolási hang hallatszik. Ezt a hangot a zajszűrő áramköri kapcsolója hozza létre, nem meghibásodás.

Vissza a tetejére