WALKMAN felhasználói útmutató
Nyomtatás
Legfelső oldal > Az első lépések > Alkatrészek és vezérlőelemek > Alkatrészek és vezérlőelemek

## Alkatrészek és vezérlőelemek

A füldugók behelyezése

1. BACK/HOME gomb [Részletek]

Ezzel a gombbal egy szintet lehet felfelé lépni a listákban, vagy az előző menübe lehet visszatérni.
A Home menü megjelenítéséhez nyomja meg és tartsa lenyomva a BACK/HOME gombot.

1. 5-funkciós gomb (*1) [Részletek]

Nyomja meg a lejátszás elindításához vagy a lejátszó képernyőjén megjelenő menükben való navigáláshoz.
(*1) A felszínén egy kitapintható jelzés található. Ezek segítik a gombok kezelését.

1. Fejhallgató csatlakozója (*1)

A fejhallgató dugóját úgy kell bedugni, hogy az a helyére pattanjon. Ha a fejhallgató nincs megfelelően csatlakoztatva, akkor nem fog megfelelően szólni.
(*1) A zajszűrés funkció csak akkor érhető el, ha a mellékelt fülhallgatókat használja. A mellékelt fülhallgatók csak ezekkel a modellekkel használhatók, más eszközökkel nem.

1. WM-PORT aljzat

Csatlakoztassa az USB-kábelt (mellékelve) vagy a külön megvásárolható kiegészítő eszközöket (nem tartozék). Csatlakoztathatja továbbá a lejátszóját egy televízióhoz is a video/audio kimeneti kábellel (nem tartozék).

1. Kijelző

1. VOL + (*1)/– gomb

Nyomja meg a hangerő beállításához.
(*1) A felszínén egy kitapintható jelzés található. Ezek segítik a gombok kezelését.

1. OPTION/PWR OFF gomb [Részletek]

Nyomja meg a beállításmenü megjelenítéséhez.
Ha lenyomja és nyomva tartja az OPTION/PWR OFF gombot, a kijelző kikapcsol, a lejátszó pedig készenléti üzemmódba kerül [Részletek].

1. HOLD kapcsoló

Szállítás alatt a HOLD kapcsoló beállításával elkerülheti a lejátszó nem kívánt kezelését. Ha a HOLD kapcsolót a nyíl irányába csúsztatja, akkor az összes kezelőgomb le van tiltva. Ha a HOLD kapcsolót az ellenkező irányba csúsztatja, kikapcsolja a HOLD funkciót.

1. Hordszíj rögzítőhelye

Ez a szíj (nem tartozék) rögzítésére használható.

1. RESET gomb [Részletek]

Nyomja meg a RESET gombot például egy tűvel a lejátszó alaphelyzetbe állításához.

### A füldugók behelyezése

Ha a füldugók nem illenek pontosan a fülébe, a zajszűrés funkció nem fog megfelelően működni. A zajszűrés funkció optimalizálásához és a jobb hangminőség élvezetéhez cserélje ki a füldugókat más méretűre, vagy változtasson a füldugók helyzetén, hogy azok kényelmesen és pontosan illeszkedjenek a fülébe.
A fülhallgatókba M méretű füldugókat illesztenek a szállítás előtt. Ha úgy érzi, hogy az M méretű füldugók nem illeszkednek megfelelően a fülébe, cserélje le a füldugókat az S vagy L méretű füldugók valamelyikére (mellékelve). A füldugók méretét a belső színezetük alapján állapíthatja meg.
A füldugókat csavarva rögzítse a fülhallgatón, hogy azok használat közben ne essenek le róla, és a fülében maradjanak.
Az S méretűnél kisebb, SS méretű füldugók néhány országban/területen érhetők el.

#### A füldugók mérete (belső színe)

#### A füldugó leválasztása

Vegye kézbe a fülhallgatót, és csavarva húzza le róla a füldugót.
Tipp

- Ha a füldugó csúszik, és ezért nem jön le, fogja meg egy száraz, puha ronggyal.

#### A füldugó rögzítése

Csavarva nyomja be a füldugók belső részeit a fülhallgatóba, amíg a kiemelkedő részét teljesen el nem fedi.
Vissza a tetejére